  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Воткаысь 5 номеро школалэн выль юртэз пиналъёслы выль дышетскон арын ӧсъёссэ усьтозы. Дышетсконниез «Образование» ӵектос улсын пуктӥзы. Со сярысь Удмуртиысь тӧролэн но кивалтэтлэн пресс-службаез ивортӥз. Школа 825 интылы чакламын. Вань лэсьтӥськон ужъёс йылпумъяськизы ни, юртэз уже кутыны лезет сётэмын, али лицензия басьто. Классъёсы выль мебель но туала тӥрлык интыязы. Матысь дыре кенер лэсьтозы, нылпи шудон интые шобрет вӧлдозы. Выль школаын инженерно-технологической профилья программа ужалоз. « Татын компьютер классъёс, робот кылдытон, 3D станокъёс, лыдпусо программаен кивалтоно станокъёс луозы. Соин ик ми валаськомы, ужудысъёсын вазь тодматскон Россилэсь азьмуртэзлэсь умой квалификациен ужасьёсты дасянъя косэтсэ быдэстон понна туж кулэ луэ » Ярослав Семёнов, Удмуртиысь кивалтэтлэн тӧроез Тодэ вайытом, Россилэн азьмуртэз Владимир Путин пумиськон дыръя Удмуртилэн тӧроезлы Александр Бречаловлы дышетсконниосты пуктӥськонлэсь ӝоглыксэ возьыны косиз. Тегъёс: школаос нылпиос лэсьтӥськон Вотка Удмуртия  